Legal Document

Category: 331

Text:
69. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 176 της 3-11 Ιουν.2003 (ΦΕΚ Α΄143) Περιεχόμενο και τρόπος άσκησης της εποπτείας του Υπουργού Γεωργίας επί των Αγροτικών Συνεταιριστικών Οργανώσεων (Α.Σ.Ο.) και των Συνεταιριστικών Εταιριών (Σ.Ε.). Έχοντας υπόψη: 1. Τις διατάξεις: α) Του άρθρου 16 του Ν. 2810/2000 "Αγροτικές Συνεταιριστικές Οργανώσεις" (Α 61). β) Του άρθρου 29Α του Ν. 1558/1985 "Κυβέρνηση και κυβερνητικά όργανα" (Α 137), όπως αυτό προστέθηκε με το άρθρο 27 του Ν. 2081/1992 "Ρύθμιση του θεσμού των Επιμελητηρίων, τροποποίηση του Ν. 1721/1987 για τον εκσυγχρονισμό των επαγγελματικών οργανώσεων των εμπόρων, βιοτεχνών και λοιπών επαγγελματιών και άλλες διατάξεις" (Α 154) και τροποποιήθηκε με το άρθρο 1 του Ν. 2469/1997 "Περιορισμός και βελτίωση της αποτελεσματικότητας των κρατικών δαπανών και άλλες διατάξεις" (Α 38). 2. Την 399580/30.10.2001 απόφαση του Πρωθυπουργού και του Υπουργού Γεωργίας "Ανάθεση αρμοδιοτήτων στους Υφυπουργούς Γεωργίας Ευάγγελο Αργύρη και Φώτη Χατζημιχάλη" (Β 1479). 3. Το γεγονός ότι από τις διατάξεις του παρόντος διατάγματος δεν προκαλείται δαπάνη σε βάρος του κρατικού προϋπολογισμού. 4. Την 143/2003 γνωμοδότηση του Συμβουλίου της Επικρατείας, με πρόταση του Υπουργού Γεωργίας, αποφασίζουμε: Άρθρο 1. Πεδίο εφαρμογής της εποπτείας 1. Η εποπτεία επί των Αγροτικών Συνεταιριστικών Οργανώσεων (Α.Σ.Ο.) όλων των βαθμίδων και των Συνεταιριστικών Εταιριών (Σ.Ε.), ασκείται από τον Υπουργό Γεωργίας. Ειδικότερα ο Υπουργός Γεωργίας ασκεί την εποπτεία επί: α) Των Αγροτικών Συνεταιρισμών (Α.Σ.). β) Των Ενώσεων Αγροτικών Συνεταιρισμών (Ε.Α.Σ.). γ) Των Κοινοπραξιών Αγροτικών Συνεταιρισμών (Κ.Α.Σ.Ο.). δ) Των Κεντρικών Συνεταιριστικών Ενώσεων (Κ.Ε.Σ.Ε.). ε) Των Συνεταιριστικών Εταιριών του άρθρου 32 του Ν. 2810/2000. (Μετά τη σελ.238,348) Σελ. 238,349 Τεύχος 1435 Σελ. 97 .651. Γεωργικοί Συνεταιρισμοί- Αγροτικές Συνεταιριστικές Οργανώσεις 14.Δ.α.69 2. Η ασκούμενη από το Υπουργείο Ανάπτυξης εποπτεία επί των συνεταιριστικών εταιριών, δεν θίγεται από τις διατάξεις του παρόντος διατάγματος. Άρθρο 2. Περιεχόμενο της εποπτείας Η ασκούμενη από τον Υπουργό Γεωργίας εποπτεία επί των Αγροτικών Συνεταιριστικών Οργανώσεων και Συνεταιριστικών Εταιριών (Σ.Ε.), αφορά: α) Τη διαπίστωση της νόμιμης λειτουργίας των Α.Σ.Ο. και των Σ.Ε. και ιδίως την τήρηση από τα όργανά τους των νόμων, του καταστατικού και των αποφάσεων των γενικών συνελεύσεών τους. β) Την υποβοήθηση του έργου των Α.Σ.Ο. και Σ.Ε. για την πληρέστερη άσκηση των δραστηριοτήτων τους. γ) Την εξακρίβωση της καταβολής της αξίας των συνεταιρικών μερίδων καθώς και την αναπροσαρμογή αυτών, σύμφωνα με τις διατάξεις της κείμενης νομοθεσίας.  δ) Την εξακρίβωση της καταβολής των ληξιπροθέσμων οικονομικών υποχρεώσεων των μελών προς την Οργάνωσή τους. ε) Την εξακρίβωση της αλήθειας του ισολογισμού με την εξέταση και επαλήθευση των βιβλίων των Α.Σ.Ο., των χρηματικών τους αξιών και του κεφαλαιουχικού τους εξοπλισμού. Άρθρο 3 Αρμόδιες Υπηρεσίες και όργανα εποπτείας 1. Αρμόδιες υπηρεσίες για την εποπτεία των Α.Σ.Ο. και Σ.Ε. ορίζονται οι παρακάτω Υπηρεσίες του Υπουργείου Γεωργίας. α) Για θέματα νομικοδιοικητικά, η Διεύθυνση Αγροτικού Συνεργατισμού και Ομαδικών Δραστηριοτήτων. β) Για θέματα οικονομικά-λογιστικά, η Διεύθυνση Οικονομικού Ελέγχου και Επιθεώρησης. 2. Με απόφαση του Υπουργού Γεωργίας που δημοσιεύεται στην Εφημερίδα της Κυβερνήσεως μπορεί να ανατίθενται σε οποιονδήποτε υπάλληλο του Υπουργείου Γεωργίας, συγκεκριμένα έργα εποπτείας, καθώς και συγκεκριμένα έργα ελέγχου σε ορκωτούς ελεγκτές ή σε ελεγκτές πτυχιούχους ανωτάτων σχολών, που έχουν άδεια άσκησης οικονομολογικού επαγγέλματος από το Οικονομικό Επιμελητήριο Ελλάδος, σύμφωνα με το Π.Δ. 475/1991 (Α 176), ή και σε άλλους ειδικούς επιστήμονες ή εμπειρογνώμονες. Η αμοιβή τους καθορίζεται μετά από απόφαση του Υπουργού Γεωργίας και καταβάλλεται από τον ελεγχόμενο.  Σελ. 238,350 Τεύχος 1435 Σελ. 98 Άρθρο 4 Τρόπος άσκησης της εποπτείας Η άσκηση της εποπτείας σε συγκεκριμένη Α.Σ.Ο. ή Σ.Ε. διενεργείται με εντολή του Υπουργού Γεωργίας σε ένα ή και περισσότερα κατά την κρίση του όργανα, όπως αυτά ορίζονται στο άρθρο 3 του παρόντος, ως κάτωθι: α) Στις περιπτώσεις που υπάρχουν καταγγελίες σε βάρος της διοίκησης Α.Σ.Ο. ή Σ.Ε. για μη τήρηση των νόμων, του καταστατικού, των αποφάσεων της γενικής συνέλευσής τους και γενικά των τηρουμένων βιβλίων και στοιχείων. β) Ύ στερα από αίτημα όσων έχουν έννομο συμφέρον. Έννομο συμφέρον έχουν: αα)Το 1/5 των μελών των πρωτοβαθμίων Αγροτικών Συνεταιρισμών ή των αντιπροσώπων των δευτεροβαθμίων και τριτοβαθμίων Αγροτικών Συνεταιρισμών. ββ) Οι μέτοχοι ή οι εταίροι των Σ.Ε. με την προϋπόθεση ότι εκπροσωπούν το 20% των μετοχών ή των εταιρικών της μεριδίων. γγ) Τα θεσμοθετημένα όργανα των Α.Σ.Ο. και των Σ.Ε. (Γενική Συνέλευση-Διοικητικό Συμβούλιο). γ) Στις περιπτώσεις που ο Υπουργός Γεωργίας κρίνει ότι απαιτείται να ασκηθεί εποπτεία. .652. 14.Δ.α.69 Γεωργικοί Συνεταιρισμοί- Αγροτικές Συνεταιριστικές Οργανώσεις Άρθρο 5 Καθήκοντα οργάνων άσκησης εποπτείας Τα όργανα στα οποία ανατίθενται από τον Υπουργό Γεωργίας έργα εποπτείας σε Α.Σ.Ο. και Σ.Ε., κατά την άσκηση των καθηκόντων τους είναι ανεξάρτητα και απαγορεύεται οποιαδήποτε παρέμβαση στο έργο τους. Τα καθήκοντα των εποπτικών οργάνων είναι: α) Η εξακρίβωση της καταβολής της αξίας των συνεταιρικών μερίδων ή των άλλων ληξιπροθέσμων οικονομικών υποχρεώσεων των μελών των Α.Σ.Ο. και Σ.Ε. β) Η υποβοήθηση του έργου των Α.Σ.Ο. και Σ.Ε. για την αποδοτική λειτουργία και την πληρέστερη άσκηση των δραστηριοτήτων τους. γ) Ο έλεγχος της νομιμότητας των αποφάσεων των οργάνων διοίκησης, καθώς και ο έλεγχος κάθε άλλου στοιχείου της Α.Σ.Ο. ή της Σ.Ε. που κρίνεται χρήσιμο για την πλήρη και επιτυχή εκτέλεση του έργου τους. δ) Η άσκηση συγκεκριμένου έργου εποπτείας τους ανατίθεται από τον Υπουργό Γεωργίας. Άρθρο 6 Υποχρεώσεις οργάνων άσκησης εποπτείας και εποπτευομένων οργανώσεων έναντι των οργάνων αυτών 1. Οι υποχρεώσεις των ασκούντων την εποπτεία οργάνων είναι: α) Η τήρηση εχεμύθειας κατά την εκτέλεση των καθηκόντων τους. β) Η εκτέλεση του έργου τους με ευσυνειδησία, υπευθυνότητα, αντικειμενικότητα και με βάση τους επιστημονικούς κανόνες και τις ισχύουσες νομικές διατάξεις. γ) Η έγκαιρη δήλωση κωλύματος εξαίρεσης άσκησης έργου εποπτείας που τους έχει ανατεθεί σε συγκεκριμένη Α.Σ.Ο. ή Σ.Ε. Κώλυμα υπάρχει όταν το όργανο που ασκεί την εποπτεία συνδέεται με την ελεγχόμενη οργάνωση με οποιαδήποτε οικονομική σχέση ή όταν είναι συγγενής εξ αίματος ή αγχιστείας μέχρι τρίτου βαθμού με μέλη του Δ.Σ. ή με Διευθυντικά Στελέχη της εποπτευόμενης οργάνωσης. Όποιος παραλείψει να ζητήσει την εξαίρεση του, υπάρχει πειθαρχική ευθύνη σύμφωνα με τις κείμενες διατάξεις. 2. Οι εποπτευόμενες οργανώσεις έχουν υποχρέωση να θέτουν στη διάθεση των ασκούντων την εποπτεία οργάνων κατάλληλο για την εργασία τους χώρο, και όλα τα βιβλία, εγγραφές και οποιαδήποτε άλλα αναγκαία για την άσκηση της εποπτείας στοιχεία και πληροφορίες. Άρθρο 7 Διοικητικές κυρώσεις που επιβάλλονται από την εποπτεύουσα αρχή στις Α.Σ.Ο. και Σ.Ε. σε περίπτωση μη σύννομης λειτουργίας τους Σε περίπτωση διαπίστωσης μη σύννομης λειτουργίας Α.Σ.Ο. ή Σ.Ε.:  α) Δεν χορηγείται βεβαίωση νόμιμης λειτουργίας για συμμετοχή σε διαγωνισμούς του Δημοσίου ή ν.π.δ.δ. β) Δεν καταβάλλονται πάσης φύσεως οικονομικές ενισχύσεις. γ) Δεν εντάσσονται σε εθνικά ή κοινοτικά προγράμματα. Άρθρο 8 Ποινικές κυρώσεις Τα όργανα άσκησης εποπτείας, στην περίπτωση που από το πόρισμα της εποπτείας, προκύπτουν ενδείξεις ότι έχουν τελεσθεί από μέλη του Διοικητικού Συμβουλίου ή από υπαλλήλους Α.Σ.Ο. ή Σ.Ε. πράξεις που τιμωρούνται από τις διατάξεις του Ποινικού Κώδικα ή άλλων ειδικών ποινικών νόμων ή από τις διατάξεις του άρθρου 34 του Ν. 2810/2000, υποχρεούνται να υποβάλουν το πόρισμα ή τη σχετική έκθεσή τους στην αρμόδια Εισαγγελική Αρχή εντός δέκα (10) ημερών και να αναφέρουν στον Υπουργό Γεωργίας τις παραβάσεις του νόμου ή του καταστατικού. Άρθρο 9 Έναρξη ισχύος Η ισχύς των διατάξεων του παρόντος αρχίζει από τη δημοσίευσή του στην Εφημερίδα της Κυβερνήσεως.